**ΕΠΙΣΤΟΛΗ ΤΟΥ ΨΥΧΟΛΟΓΟΥ ΤΟΥ 92ου Δ.Σ.ΑΘΗΝΩΝ ΠΡΟΣ ΤΟΥΣ ΓΟΝΕΙΣ**

Ονομάζομαι Παπαδάκος Λεωνίδας και απο σήμερα θα είμαι ψυχολόγος –ψυχοθεραπευτής στο 92ο Δημοτικό Σχολείο Αθηνών.

Τα παιδιά καθημερινά διαχειρίζονται τον ρόλο τους σε διάφορα συστήματα. Είναι μαθητές για τους δασκάλους τους, παιδιά για τους γονείς αλλά και παρέα μεταξύ τους στις πολλές ώρες που περνάνε καθημερινά εδώ. Στην προσπάθεια τους να ανταποκριθούν σ΄ αυτούς τους ρόλους, μπορεί να παρουσιάσουν συμπεριφορές, που στην αρχή θα φανούν μη συμβατές με τον χαρακτήρα τους. Ένα παιδί γίνεται άτακτο και μιλά στην τάξη. Άλλο ίσως είναι επιθετικό στα διαλλείματα ή φαίνεται απομονωμένο. Ένα παιδί που γυρνάει χωρίς διάθεση από το σχολείο ή δεν θέλει να πάει σε αυτό. Αυτά τα παιδιά έχουν κάτι κοινό. Με τη συμπεριφορά θέλουν να πουν κάτι στον περίγυρο τους. Δουλειά μου είναι να δουλέψω με τα μέλη του κάθε συστήματος και να δώσω την συμβουλή μου.

Ρόλος μου είναι επίσης να ενισχύσω καλές συμπεριφορές ή να ενθαρρύνω παιδιά που έχουν κλίσεις και δεξιότητες και δεν μπορούν να τις εκφράσουν εύκολα. Το αδύναμο σημείο μου, ότι είμαι καινούργιος στην μικρή σας σχολική κοινότητα είναι και η δύναμη μου, καθώς είμαι εδώ για να βοηθήσω με αντικειμενικότητα. **Εφόσον λοιπόν το επιθυμείτε μπορούν να γίνονται ατομικές συναντήσεις με τα παιδιά πάντα με την συναίνεση σας**

Η βοήθειά σας ως γονείς, είναι πάρα πολύ σημαντική καθώς ως γονείς έχετε μια ευρύτερη εικόνα για τις δυνατότητες και τις δυσκολίες που μπορεί να βιώνουν καθημερινά τα παιδιά

Ένα σημαντικό κομμάτι είναι η στήριξη των γονέων σε διάφορες ψυχοπιεστικές καταστάσεις που μπορεί να βιώνουν. Όπως και τα παιδιά και αυτοί είναι μέλη του ίδιου συστήματος και το επηρεάζουν το ίδιο. Άρα και για αυτούς είμαι εδώ, όποτε χρειαστούν να μου μιλήσουν. (Μπορείτε να με συναντήσετε κάθε Παρασκευή από 12:30 έως 13:15 μέχρι 22 Φεβρουαρίου 2019).

Τέλος η στήριξη και του διδακτικού προσωπικού είναι ο τρίτος πυλώνας σε ένα καλό σχολείο. Η επίλυση των δυσκολιών της συνεργασίας τους με τα παιδιά είναι σημαντική σε όλη την προσπάθεια για την επιμόρφωσης τους

**Όλες οι συναντήσεις καλύπτονται φυσικά από το ιατρικό απόρρητο και οι πληροφορίες από τις συνεδρίες μας είναι εμπιστευτικές**

**Θα βρίσκομαι στο σχολείο κάθε Παρασκευή μεταξύ 8.15 με 13.15.**

**Ευελπιστώ στην συνεργασία μας**

 **Με εκτίμηση**

 **Παπαδάκος Λεωνίδας**